ΑΓΩΝΑΣ ΖΩΗΣ
ΧΑΡΑΚΤΗΡΕΣ, ΣΥΜΒΑΝΤΑ, ΟΡΓΑΝΙΣΜΟΙ ΚΑΙ ΣΚΗΝΕΣ ΕΙΝΑΙ ΠΡΟΪΟΝ ΦΑΝΤΑΣΙΑΣ
ΕΠΕΙΣΟΔΙΟ 11
Εντάξει, λοιπόν. Ας ξεκινήσουμε.
Ξεκινά η πειθαρχική έρευνα
για τον βοηθό μάνατζερ Ρίου Τζεμίν
και τη βοηθό μάνατζερ Παρκ Γιουντζό.
Πρώτα, όμως,
θα περιμένουμε μερικούς ακόμα.
Ποιους;
Τι κάνει αυτή εδώ;
Κυρία Γκου, καθίστε.
Τι γίνεται εδώ;
ΜΙΑ ΕΒΔΟΜΑΔΑ ΠΡΙΝ ΤΗΝ ΠΕΙΘΑΡΧΙΚΗ ΕΡΕΥΝΑ
ΣΕΓΙΟΝΓΚ
Περάστε.
ΔΙΕΥΘΥΝΤΗΣ ΠΩΛΗΣΕΩΝ
Ακυρώστε την πειθαρχική έρευνα.
Δεν μπορώ.
Δεν ξέρετε όντως ποιο είναι το πρόβλημα;
Δεν μπορείτε να ρίξετε όλο το φταίξιμο στο Τμήμα PR!
Βασικά, το Τμήμα PR είναι το μόνο που ευθύνεται.
Και όχι μόνο. Φταίτε κι εσείς.
Επιχείρηση έχουμε, όχι φιλανθρωπικό ίδρυμα.
Πόσο ακόμα θα κάνουμε εξαιρέσεις για εσάς;
Γιατί να υποφέρουμε λόγω της δικής σας ανικανότητας;
Δεν είναι η πρώτη φορά. Είναι η δεύτερη!
Αν δεν λύσουμε το θέμα, η εταιρεία θα καταρρεύσει, εντάξει;
Αυτό προσπαθώ να σταματήσω.
Θα σας τελειώσω κι εσάς!
Θα γίνει πειθαρχική έρευνα τόσο σύντομα;
Μόνο για το Τμήμα PR κι όχι για τις Πωλήσεις;
Θα γίνουμε ο αποδιοπομπαίος τράγος.
Μ' αυτά που κάνουν είναι πια βέβαιο.
Τι προσπαθούν να κρύψουν;
Άκου.
Πόσο βαθιά εμπλέκεται ο κύριος Σονγκ;
Τον ρώτησα.
-Αλλά δεν μου απάντησε. -Νόμιζες ότι θα σου το έλεγε;
Βλάκας είσαι και τον ρώτησες στα ίσια;
Είσαι χαζός.
Με τρόμαξες!
Επείγουσα σύσκεψη κάνουμε;
Δεν έχει σημασία πώς θα το πούμε.
Σίγουρα, όμως, είναι επείγον.
Τι γίνεται μετά την πειθαρχική ακρόαση;
Η ακρόαση γίνεται πριν τιμωρήσουν κάποιον.
Ακούγεται
ότι θα την πληρώσετε εσείς και μετά η κυρία Γκου.
Τι πρόβλημα έχουν με την κυρία Γκου;
Γιατί θέλουν τόσο πολύ να την ξεφορτωθούν;
Δεν έχει σημασία αυτό τώρα.
Τι θα κάνετε;
Η ψεύτικη ανάλυση με τα συστατικά που έδωσε ο κος Σονγκ στον Χουγκίλ.
Λέω να ξεκινήσουμε μ' αυτό.
Με τρομάξατε.
Σας βλέπουν όλοι.
Γιατί κάνετε τη συνάντηση στο γραφείο;
-Υπάρχουν παντού μάτια. -Σεουνγκχί.
Σκέφτηκα ότι θέλετε ενισχύσεις.
Σεουνγκχί.
Κύριε Χέο, καιρό έχω να σε δω.
Θέλω κι εγώ να σας βοηθήσω.
Δεν είναι δίκαιο να πάρετε όλο το φταίξιμο εσείς.
Θα ήταν λάθος αυτό.
Κύριε Χέο.
Δεν σε είχα για τόσο εύγλωττο.
Τι θέλετε να κάνω;
Δεν μπορούμε να κάνουμε κάτι για εμένα.
Πρέπει να βρούμε τρόπο να βοηθήσουμε τον κο Ρίου.
Μπορεί αυτός να έκανε τις αποκαλύψεις,
αλλά δεν είναι αυτό το θέμα.
Να ψάξουμε λίγο την ομάδα στις Πωλήσεις.
Το ξέρετε ότι έχω πολλές γνωριμίες.
Αλήθεια,
δεν θα μιλήσουμε και για το θέμα της κας Παρκ;
Για το αρνητικό μάρκετινγκ λέω.
Η Τζιχιό μου είπε ότι εξαρχής ήσουν αντίθετη.
Γιατί να τιμωρηθείς μόνο εσύ;
Εγώ σ' εμπιστεύομαι και σε συμπαθώ.
Για πείτε τώρα. Τι είναι αυτό;
Η ανάλυση των συστατικών. Να τους τη δείξουμε.
Αυτή, λοιπόν,
είναι η ανάλυση που έδωσε ο κος Σονγκ στον Χουγκίλ.
Εντάξει.
Κι αυτή είναι που ζήτησα εγώ.
ΕΥΘΥΝΕΤΑΙ Η ΣΕΓΙΟΝΓΚ ΓΙΑ ΤΟΝ ΘΑΝΑΤΟ ΥΠΕΡΓΟΛΑΒΟΥ;
Είναι καλό.
Ο Τζεμίν, όμως...
Χεγιούνγκ.
Μη νιώθεις άσχημα γι' αυτό.
Έτυχε να το δεις. Δεν το έκανες εσκεμμένα.
Και του το είπες.
Τον ενημέρωσα, αφού αποφασίσαμε να το δημοσιεύσουμε.
Θα ένιωθες καλύτερα, αν, για χάρη του, έκανες τα στραβά μάτια;
Δεν νομίζω. Θα είχες τρομερές ενοχές.
Δεν χρειάζεται ν' ανησυχούμε για τον Τζεμίν.
Μ' αρέσεις, Έουν.
Έχω αισθήματα για σένα.
Θέλω να βγούμε ραντεβού.
Δεν είσαι με κάποιον, έτσι;
Έχεις βγει ποτέ με γυναίκα;
Πάλι η ίδια ερώτηση.
Τι σημασία έχει;
Έχει.
Έχει μεγάλη σημασία.
Στην Κορέα,
δεν είναι εύκολο να μιλήσεις για τέτοιες σχέσεις.
Πες ότι σε ρωτάνε αν είσαι με κάποιον
κι αν θα παντρευτείς.
Δεν θα ξέρεις τι ν' απαντήσεις.
Θα σκεφτείς "Δεν μπορώ".
"Θέλω να μιλάω για τον σύντροφό μου, να μου εύχονται οι άλλοι
και να είμαι σε μια σχέση που θεωρείται φυσιολογική."
Και τελικά χωρίζεις.
Όσοι λένε ότι δεν είναι έτσι,
απλώς δεν τα έχουν σκεφτεί όλα αυτά.
Τέλος πάντων,
το ότι σου αρέσω είναι ωραίο και σ' ευχαριστώ.
Βασικά...
Είναι άδικο να το βλέπεις έτσι.
Αν ισχύουν αυτά που είπες,
όσοι έχουν σχέσεις "φυσιολογικές" που όλοι τις χαίρονται,
δεν θα χώριζαν ποτέ, έτσι;
Το να χωρίσεις εξαιτίας όσων λένε οι άλλοι
σημαίνει ότι θα χώριζες έτσι κι αλλιώς.
Κι αν δεν ήταν αυτός ο λόγος, τότε, δεν υπήρχε έρωτας.
Σου είπα πώς αισθάνομαι
και θέλω να βγούμε μαζί. Σκέψου το.
Νομίζω ότι το πρόβλημα είσαι εσύ, όχι εγώ.
Εντάξει, εξυπνάκια.
Είμαι πολύ έξυπνη. Δεν το ήξερες;
Είναι βλακείες, εντάξει; Τι βλακείες!
Τι βλακείες είναι αυτές!
Ηρέμησε, εντάξει; Ηρέμησε.
Με είπε ανίκανη.
Σ' αυτήν την εταιρεία είναι λες και βρίσκομαι σε δράμα εποχής.
Ουσιαστικά, είναι μια φαρμακευτική.
Τέτοιες εταιρείες
είναι αρκετά συντηρητικές.
Κανείς δεν σκέφτεται λογικά.
Έχουν διαφορετικά στάνταρ.
Η κοινή λογική δεν επιδέχεται στάνταρ.
Είναι αυτό που θεωρούν σωστό οι περισσότεροι.
Αλλιώς ο καθένας θα είχε δικά του στάνταρ.
Όταν δουλεύεις σε μια εταιρεία πολύ καιρό,
αλλάζουν οι απόψεις σου.
Γιατί κάποιοι καλύπτουν τα λάθη των CEO τους
κι αφοσιώνονται σε εταιρείες;
Όχι.
Απλώς δεν θέλουν
αυτό στο οποίο αφιερώθηκαν να πάει στράφι.
Οπότε, αλλάζουν τις αξίες τους...
Δεν τους καταλαβαίνω αυτούς τους ανθρώπους.
Μ' αυτά που είπες
θυμήθηκα έναν βλάκα από τα παλιά.
Ποιον βλάκα;
Όταν ήμουν βοηθός μάνατζερ,
έκανα μια καταγγελία για διαφθορά κατά του αφεντικού μου.
Αλλά ο βλάκας που ήξερε για το θέμα
είπε ότι το αφεντικό δεν έκανε τίποτα
και πήρε το μέρος του.
Είναι γελοίο.
Και μου έβαλαν και την ταμπέλα του χαφιέ.
Μετά όλοι με σνόμπαραν και δεν ήταν καν διακριτικοί.
Δεν με συμπαθούσαν εξαρχής.
Επειδή ήμουν πριν δημοσιογράφος.
Απλώς μετά είχαν έναν λόγο να με μισούν.
Ήξερα ότι δεν θα πάρω προαγωγή ποτέ.
Κι έτσι, έφυγα.
Στη Σεγιόνγκ ήμουν.
Στη Σεγιόνγκ;
Ναι, στη Σεγιόνγκ.
Θεέ μου! Έλεος τώρα.
Πιες.
Όμως, Γιτζούνγκ,
μην τα παρατήσεις εσύ.
Γιατί;
Μπορεί να μην αλλάξεις πολλά πράγματα,
αλλά αν τα παρατήσεις κι εσύ,
δεν θα υπάρξει άλλη ευκαιρία γι' αλλαγή.
CEO ΣΕΟ ΝΤΟΝΓΚΧΟΥΝ
-Φεύγεις τώρα; -Ναι.
Έμαθα ότι τα ετοίμασες όλα μόνος σου.
Μπορούσαμε να συνεργαστούμε.
Είναι για τη Σεγιόνγκ.
Όλοι προσπαθούν να σώσουν τον Φούρνο του Ανγκ.
Μπορώ και μόνος μου.
Κι η Σεγιόνγκ πελάτης μας είναι.
Πρέπει να γίνει κι αυτό.
Μπορούμε να τους χρεώσουμε γι' αυτό;
Όχι.
Ήθελαν δωρεάν την υπηρεσία διαδικτυακής παρακολούθησης.
Έτσι είναι.
Τέλος πάντων, κάνε υπομονή.
-Εντάξει. -Άκου.
Αυτά τα θέματα είναι δουλειά του CEO, έτσι;
Έχεις δίκιο.
Σωστά.
Ναι.
Ξέρω ότι έχετε κάνει καλή δουλειά για εμάς, κε Σέο.
Λοιπόν;
Αφορά τη διαδικτυακή παρακολούθηση της πρωτεΐνης
που ζήτησε η κυρία Γκου.
Ναι;
Είμαι σίγουρος ότι θα κάνετε πολύ καλή δουλειά.
Βασικά, ελπίζω να κάνετε καλή δουλειά.
Η Σεγιόνγκ δεν είναι εύκολος πελάτης.
Κανείς δεν δίνει τα λεφτά του έτσι εύκολα.
Έτσι δεν είναι;
Ναι, έχετε δίκιο.
Όποτε έρχεσαι, ο κος Τζιν ζητάει να σου μιλήσει.
Ναι. Χαίρομαι που με προσέχει.
Είναι άσχημα τα πράγματα εκεί, έτσι;
Ναι.
Νομίζω ότι πρέπει προσωρινά να κλείσετε
τα σχόλια στα σόσιαλ μίντια της Σεγιόνγκ.
Και τον λογαριασμό της κας Λιμ.
Τα κοίταξα όπως ερχόμουν
κι είναι γεμάτα με αρνητικά σχόλια για τη Σεγιόνγκ.
Ναι.
Ωραία. Σ' ευχαριστώ που τα κοίταξες.
Εντάξει, λοιπόν.
Στάσου...
έμαθα ότι ένας πελάτης σου είχε πρόβλημα.
Δεν πίστευα ότι θα έκανες κάτι τέτοιο για εμάς.
Νιώθω ότι ζητάμε πάρα πολλά.
Όπως είπα,
η Επικοινωνίες Γη είναι συνεργάτης της Σεγιόνγκ
κι εμείς απλώς κάνουμε αυτό που θέλει ο πελάτης.
Μην το ξεχνάς αυτό.
Εντάξει.
Εντάξει. Γεια.
Θα τα ξαναπούμε.
Την ανάλυση του υπουργείου. Απ' αυτόν την πήρα.
Εσείς δεν είχατε καμία σχέση;
Τι;
Αν δεν ακούσατε, να ξαναρωτήσω.
Κύριε Σονγκ.
Αλήθεια δεν έχετε ανακατευτεί
με την υπόθεση της πρωτεΐνης;
Ελάτε τώρα, κύριε Κουάκ. Αν ξέρετε κάτι, πείτε μου.
Αλήθεια δεν ξέρω τίποτα.
Είστε άσος στις πωλήσεις. Κάτι θα ξέρετε.
-Κύριε. -Ναι;
Δεν ξέρω τίποτα.
Ο κύριος Τσο τα έκανε όλα μόνος του.
Πρέπει να φύγω, εντάξει;
Ελάτε, κύριε Κουάκ.
Ο κύριος Τσο χειρίστηκε την αλλαγή της σκόνης πρωτεΐνης κυρίως μόνος του
κι οι άλλες ομάδες δεν ξέρουν πολλά.
Ορίστε η ανάλυση συστατικών που ζητήσατε.
Αυτά είναι όλα;
Ναι.
Οι ερευνητές
είχαν την ανάλυση συστατικών που πήραν από την Ντονγκσίν.
ΑΠΟΘΗΚΗ
Ναι, δεν μπορούμε να κάνουμε πολλά.
Κοιτάξτε.
Να στείλουμε την αναφορά στην ομάδα ελέγχου;
Και να απολυθούμε;
Το Τμήμα Δημοσίων Σχέσεων θα καταρρεύσει.
Ο Χουγκίλ θα τη γλιτώσει.
Το κάθαρμα είπε ότι δεν ήθελε να εμπλακεί.
Κι εγώ θα καταφέρω να τη γλιτώσω.
Έχω ένα μωρό να ταΐσω.
Μην τολμήσεις να κάνεις καταγγελία.
Τότε,
θα σας πω ποιος είναι το πρόβλημα.
Είναι ο κύριος Σονγκ.
Πρέπει να τον ψάξουμε.
Να μιλήσουμε στους ομαδάρχες;
Θα μιλήσω στην κυρία Τζι.
Στην κυρία Τζι;
Δεν μπορώ να κάνω τίποτα.
Το μόνο που μπορώ να κάνω
είναι να προσπαθήσω να μην τιμωρηθείς πολύ αυστηρά.
Δεν ξέρω, όμως, αν μπορώ να το καταφέρω.
Δεν μπορώ να βοηθήσω κάποιον άλλον.
Εξάλλου,
κάποιον λόγο θα είχε ο Σουντέ.
Δεν μπορώ να το αγνοήσω αυτό.
Τζεμίν.
Δεν νομίζω ότι είναι το σωστό αυτό.
Πώς θα μπορούσα...
Πώς να μαχαιρώσω τον Σουντέ πισώπλατα;
Όχι, δεν ζητάω κάτι τέτοιο.
Θέλουμε να μάθουμε γιατί έγινε αυτό.
Και θέλουμε τη βοήθειά σας.
Το ίδιο είναι.
Θες να σκαλίσεις κάτι στο οποίο εμπλέκεται ο Σουντέ.
Άκου.
Ξέρεις τι με κράτησε τόσα χρόνια στη Σεγιόνγκ;
Η αφοσίωση.
Ποτέ δεν έκανα κάτι που θα έβλαπτε την εταιρεία ή τους συναδέλφους μου.
Ξέρω ότι ίσως σε απογοητεύω.
Αλλά έτσι είμαι.
Καλύτερα να πούμε ότι δεν βρεθήκαμε σήμερα.
Να προσέχεις.
Θα πληρώσω εγώ.
Πάμε στην κυρία Γκου.
Εκείνη μπορεί να ερευνήσει την υπόθεση και νομίζω ότι θα το κάνει.
Μα δεν έχουμε αρκετά στοιχεία.
Έχουμε μόνο την ανάλυση συστατικών.
Κι είναι κι εκείνη σε δύσκολη θέση.
Το ξέρω.
Αλλά είναι η μόνη που μπορεί να μας βοηθήσει.
Είναι καλό αφεντικό και θέλει θάρρος να ζητήσουμε βοήθεια.
Πώς απάντησαν απ' τις Πωλήσεις
σε όσους είχαν παρενέργειες από τη σκόνη;
Σωστά. Δεν είναι απλό το θέμα.
Το έχουν πάρει στα σοβαρά. Αποφάσισαν να ανακαλέσουν το προϊόν.
Μάλιστα.
Κι η ρεπόρτερ Τσόι Χεγιούνγκ της Ντεγκούκ Ντέιλι;
Η ανάλυση που δημοσίευσε...
Βασικά...
Δεν υπήρχε θέμα με την ανάλυση που πήραμε από το υπουργείο.
Φυσικά, όμως,
τα αποτελέσματα μπορεί να διαφέρουν ανάλογα με το δείγμα.
Μάλλον γι' αυτό αποφάσισαν να ανακαλέσουν τα προϊόντα.
Είχατε διαφορετικά δείγματα;
Ναι, βασικά...
Κυρία Γκου.
Ο κος Τζιν είπε
πως έχει αποφασιστεί να τιμωρηθούν ο κος Ρίου κι η κα Παρκ
και ότι με την τιμωρία τους η εταιρεία θα δείξει έμπρακτα τη μεταμέλειά της.
Ο κος Τζιν είναι στο γραφείο;
Πήρε μερικές μέρες άδεια μέχρι την ακρόαση
κι έχει κλειστό το κινητό του.
Ποιο είναι το νόημα να κάνουμε αυτήν τη σύσκεψη μόνοι μας;
Δεν μπορούμε να κάνουμε τίποτα...
Πολύ καλά.
Μπορείτε να φύγετε.
Η κυρία Γκου έχει τελειώσει από την εταιρεία.
Έτσι είναι.
Αυτό ακριβώς ήθελα να πω κι εγώ.
Δηλαδή θα καθίσετε να τους βλέπετε
να διαλύουν το τμήμα μας;
Τι άλλο να κάνουμε; Είμαστε το πιο αδύναμο τμήμα.
Γεια σας.
Δεν μπορεί να ήταν μόνος του ένας ομαδάρχης απ' τις Πωλήσεις.
Πρέπει να τον στήριξε κάποιος ανώτερος.
Σωστά.
Όσο για την ανάλυση συστατικών...
Μου εξήγησε ο κος Σονγκ Σουντέ.
Είπε ότι έδωσαν διαφορετικά δείγματα
κι ότι τα αποτελέσματα από το υπουργείο δεν είχαν κανένα πρόβλημα...
Όχι.
Το δείγμα ήταν το ίδιο.
Ο κύριος Σονγκ έκανε την ανάλυση.
Το δείγμα ήταν το ίδιο;
Ναι.
Κυρία Γκου.
Δεν σου λέω τις υποψίες μου για να σώσω τον εαυτό μου.
Δεν νομίζω
ότι θα βρούμε άκρη πριν την πειθαρχική έρευνα.
Και;
Ο λόγος που αποφάσισα να σου μιλήσω
είναι
επειδή πιστεύω πως εσύ θα ψάξεις το θέμα, σε αντίθεση με τα άλλα στελέχη.
Ξέρω ότι δεν θα το παρατήσεις.
Ελπίζω να το ερευνήσεις το θέμα
και μετά την ακρόαση.
Το θέμα είναι...
ότι μπορεί να μην είμαι εδώ τότε.
Άρα, αν είναι να ψάξω κάτι,
πρέπει να το ψάξω πριν την ακρόαση.
Αυτό που λέω είναι
ότι πρέπει να κάνουμε κάτι. Να τους δείξουμε.
Κι ας μην είμαστε μεγαλοστελέχη.
Τι θες να κάνουμε;
-Μήπως να παραιτηθούμε όλοι; -Αντί να παραιτηθούμε,
να στείλουμε ένα μήνυμα. "Απαιτούμε να ειπωθεί η αλήθεια!"
Να γράψουμε στην ιστοσελίδα.
Την αλήθεια;
Μη γίνεσαι μελοδραματική.
Έχεις πάει ποτέ σε διαδήλωση; Ξέρεις από μολότοφ;
Εσύ φαίνεσαι έμπειρος, κύριε Γκι.
Ειλικρινά, δεν είναι ότι ο κος Ρίου δεν έσφαλε.
Η ρεπόρτερ είναι φίλη του.
Δεν μπορεί να καταλάβει τη δουλειά του.
Εξάλλου, η κα Παρκ είναι που δέχτηκε κριτική στις αναρτήσεις.
Εγώ πιστεύω ότι δίκαια τιμωρούνται για τα λάθη τους.
Όχι.
Δεν είναι έτσι.
Δεν έκανε τη διαρροή ο κος Ρίου.
Εξάλλου, δεν είναι αυτό το θέμα.
Το πρόβλημα είναι ότι όλα τα κουκουλώνουν.
Και η κυρία Παρκ...
Είναι απλώς το θύμα!
Πώς γίνεται να δουλεύεις εδώ και να μην το καταλαβαίνεις αυτό;
Θα τα ξαναπούμε όταν τιμωρηθούν.
Μπορεί και να τη γλιτώσουν.
Αν γλιτώσουν, θα μοιάζει ηλίθιο όλο αυτό.
Μη μαζεύεστε όλοι μαζί για βλακείες.
Πού είναι η κυρία Παρκ;
Είπε ότι πάει στο νοσοκομείο
να δει τον ιδιοκτήτη του φούρνου.
Πήγα κι εγώ να τον δω.
Αλήθεια; Γιατί;
Επειδή ένιωσα άσχημα.
Του προκάλεσα τόσο άγχος που αρρώστησε.
Το είχα βάρος μέσα μου.
Οι αντιδράσεις αλλάζουν σταδιακά.
Και οι πωλήσεις σου βελτιώνονται.
Λυπάμαι πάρα πολύ.
Εγώ φταίω.
Δεν είχες επιλογή.
Δεν είναι αλήθεια.
Αυτό μου λένε όλοι.
Αλλά έπρεπε να προσπαθήσω να το σταματήσω όλο αυτό.
Κι αν δεν τα κατάφερνα, έπρεπε να παραιτηθώ.
Αλλά...
δεν το έκανα και λυπάμαι.
Λυπάμαι που μου πήρε τόσο καιρό να έρθω.
Η αλήθεια είναι
ότι φοβόμουν.
Φοβόμουν ότι ο κος Χουάνγκ δεν θα αναρρώσει
κι ότι θα με κατηγορήσετε για όλα όσα έγιναν.
Λυπάμαι.
Άκου...
Ουσιαστικά, η Σεγιόνγκ φταίει.
Το ξέρω καλά αυτό.
Δεν το βλέπεις, όμως;
Μόνο εσύ ζητάς συγγνώμη.
Πάνε μέρες απ' όταν έγραψα στη σελίδα και δεν έχουν πει τίποτα.
Λυπάμαι πολύ.
Λυπάμαι που δεν μπορώ να πω κάτι άλλο.
ΣΕΓΙΟΝΓΚ
Κι αν μας απολύσουν και τους δύο;
Θα κάνουμε μήνυση.
Σωστά.
Η μητέρα σου είναι δικαστίνα.
Τι σημασία έχει αυτό;
Θα ξέρει πολλούς νομικούς.
Θα μας βοηθήσουν με τη μήνυση.
Σίγουρα εκείνη ξέρει κόσμο.
Εγώ δεν ξέρω.
Σωστά. Δεν έχετε σχέσεις.
Όχι. Έχω πολύ καιρό να τη δω.
Πάντα θυμώνεις όταν κάποιος μιλάει για τη μητέρα σου.
Κι εσύ;
Δεν λες καν "μαμά" τη μάνα σου.
Δεν είναι ακριβώς το ίδιο, εντάξει;
Μην τα εξισώνεις όλα.
Καλά. Η δική σου κατάσταση είναι πιο ακραία, αξιολύπητη και τραγική.
-Ικανοποιήθηκες τώρα; -Με πρόσβαλλες με άλλον τρόπο.
Ετοιμαστείτε.
Σου έφυγε καθόλου το άγχος;
Όχι.
Πριν ξεκινήσει η πειθαρχική έρευνα του κου Ρίου και της κας Παρκ
πρέπει να διευκρινίσουμε κάτι.
Το θέμα μας είναι η αναβάθμιση της σκόνης πρωτεΐνης.
Τι σχέση έχει αυτό με την ακρόαση;
Σίγουρα όλοι ξέρετε
ότι ο προμηθευτής της σκόνης άλλαξε
από την εταιρεία Ντονγκσίν σε κάποια εταιρεία ΠΦ.
Κι αυτή η εταιρεία
είναι ενός συγγενή του κου Τσο Τζινσεό, επικεφαλής της Ομάδας Πωλήσεων 1.
Οι εγκαταστάσεις, το ανθρώπινο δυναμικό, η έρευνα κι η ανάπτυξη
είναι σε άθλια κατάσταση
και δεν μας εκπλήσσει που το προϊόν ήταν ελαττωματικό.
Μάθαμε, όμως, πως όταν μίλησαν όσοι είχαν παρενέργειες
η υπόθεση κουκουλώθηκε.
Τι είναι αυτά που λέτε;
-Σας αρέσει το γκολφ, σωστά; -Τι;
Μια απλή ερώτηση έκανα.
Σας αρέσει το γκολφ, έτσι;
ΜΙΑ ΜΕΡΑ ΠΡΙΝ ΤΗΝ ΠΕΙΘΑΡΧΙΚΗ ΕΡΕΥΝΑ
Γεια σας. Τι σας φέρνει ως εδώ;
Πάμε κάπου να μιλήσουμε;
Το σκέφτομαι.
Ποια είναι η γνώμη σας για όλα αυτά;
Πόσο βαθιά εμπλέκεστε στη δωροδοκία του κου Τσο;
Είστε εντελώς αθώος; Ή...
είστε στο επίκεντρο όλων;
Ή μήπως είστε κάποιου είδους μπαλαντέρ.
Υποθέτω
ότι πιθανότατα δεν ξέρατε
πως η ανάλυση που παραδώσατε...
ήταν ψευδής.
Δηλαδή, την πήρατε από τον κο Τσο κι απλώς τη δώσατε παρακάτω.
Πέρα από το ότι είστε από την ίδια περιοχή
και το ότι πήγατε στο ίδιο σχολείο,
μπορεί να μη σχετίζεστε με την υπόθεση δωροδοκίας.
Ναι.
Εγώ σας πιστεύω.
Το θέμα είναι, όμως,
ότι οι άλλοι δεν πιστεύουν τόσο εύκολα.
Ειδικά στη Σεγιόνγκ,
όπου όλοι χρησιμοποιούν τις γνωριμίες τους
και τους παλιόφιλούς τους
για να βοηθά ο ένας τον άλλον.
Κυρία Γκου...
Ο κύριος Τζιν έμπλεξε τον κύριο Κιμ
κι εσείς ήσασταν η γέφυρα μεταξύ του κου Τσο και του κου Τζιν, έτσι;
Αυτός είναι ο πυρήνας του σκανδάλου.
Έτσι ξεκίνησαν όλα.
Τι...
Τι θέλετε να κάνω;
Θέλετε να γίνω καρφί;
Απεχθάνομαι
όσους καρφώνουν.
Κύριε Σονγκ.
Δεν είναι λάθος να πηδήξετε
από ένα καράβι που βουλιάζει.
Οι καιροί έχουν αλλάξει.
Δεν είναι λάθος αυτό.
Μην πει κανείς "Ο κύριος Σονγκ Σουντέ καλύπτει τον διευθυντή Τζιν Μπιουνγκμάν".
Πρέπει να πάτε παρακάτω.
Μην αφήσετε το παρελθόν της Σεγιόνγκ να αποφασίσει τις αξίες σας.
Αφήστε το μέλλον να κρίνει.
Κι έτσι ο αρχικός προμηθευτής, η Ντονγκσίν,
αντικαταστάθηκε από την ΠΦ, μια εταιρεία του πεθερού του κου Τσο.
Σε αντάλλαγμα, ο Παρκ Τζιχούν, ο πρόεδρος της ΠΦ
έδωσε στον κο Κιμ και τον κο Τζιν συνδρομές σε λέσχες γκολφ και αμάξια.
Λυπάμαι που δεν σας το είπα νωρίτερα.
Κύριε Κιμ, είστε μέλος στη λέσχη Γεοτσόν, έτσι;
Κύριε Τζιν, εσείς είστε στην Ντονγκμπού Μπενέστ.
Η κάρτα μέλους στη Γεοτσόν κοστίζει 1,8 δις γουόν
και στην Ντονγκμπού Μπενέστ κοστίζει 980 εκατομμύρια.
Αρκετά! Αυτό δεν έχει καμία σχέση!
Πάρτε την από εδώ.
Ο Παρκ Τζιχούν, πρόεδρος της ΠΦ, τους έδωσε τις κάρτες μέλους.
Είναι και κουνιάδος του Τσο Τζινσεό, απ' τις Πωλήσεις...
Είπα, πάρτε την έξω!
Λέει ανοησίες. Πάρτε την!
Είπα, πάρτε την από δω!
Δεν μ' ακούτε;
Αλλά δεν σας αρέσει μόνο το γκολφ.
Σας αρέσουν και τα αμάξια και τα πολυτελή θέρετρα.
-Αρκετά. -Για να μην αναφέρω και τα μετρητά.
Αρκετά!
Κύριε Τζουνγκ.
Αφιέρωσα τη ζωή μου στη Σεγιόνγκ.
Το ξέρετε.
Το ξέρετε, κύριε.
Τα έδωσα όλα!
Ήμουν...
Όχι.
Όχι!
Ομάδα Ελέγχου.
-Ερευνήστε το θέμα. -Μάλιστα.
Εσείς οι δύο έχετε κάτι να πείτε;
Όχι, κύριε.
Ποτέ...
δεν ντράπηκα για τη Σεγιόνγκ.
Όχι επειδή ήμουν περήφανος για κάτι,
μα επειδή δεν προσδοκούσα σε τίποτα.
Η συνάδελφός μου εδώ
κατηγόρησε τον εαυτό της
γι' αυτό το πρότζεκτ.
Επειδή δεν ήταν πιο αποφασιστική.
Γι' αυτό ακριβώς.
Βλέποντάς την,
ντράπηκα για τον εαυτό μου.
Ντράπηκα που δεν ασχολήθηκα ποτέ
με την ξεπερασμένη και παράλογη εταιρική κουλτούρα της εταιρείας.
Οπότε, αποφάσισα να αλλάξω.
Να έχω προσδοκίες.
Ήθελα απλώς να σας το πω αυτό.
Παρακαλώ.
Είπατε ότι το πρόβλημα
είναι η εταιρική κουλτούρα μας, έτσι;
Ναι.
Μπορεί να αλλάξει αυτό μέσα σε μια νύχτα;
Ίσως όχι σε μια νύχτα,
αλλά νομίζω ότι άρχισε να αλλάζει.
Αλήθεια;
Σχετικά με το πρότζεκτ Α&Κ...
Είναι δική σας ευθύνη.
Φροντίστε να το ολοκληρώσετε.
Μάλιστα.
Κάνατε καλή δουλειά.
Ήσουν πολύ καλός πριν.
Επειδή εσύ ήσουν ψύχραιμη.
Εσύ με βοήθησες.
Εσύ είσαι ο λόγος που άρχισα να σκέφτομαι έτσι.
Έλα τώρα, μην το λες αυτό.
Ντρέπομαι.
Σχετικά με τις συνδρομές στις λέσχες.
Πώς λες να τα έμαθε όλα αυτά;
Ήξερε ακόμα και τις τιμές.
Θα μίλησε κάποιος από μέσα.
Λες να ήταν ο κος Σονγκ;
Όχι.
Δεν μπορεί να είναι αυτός.
Ή μήπως ήταν;
Ο αντιπρόεδρος ζήτησε να ερευνηθεί το θέμα.
Αν ο κος Σονγκ έκανε κάτι, θα μαθευτεί.
Έχεις δίκιο. Θα μαθευτεί.
Να πάμε για ποτό μετά.
Έχω κανονίσει.
Είστε επισήμως ζευγάρι πια;
Ναι, έτσι νομίζω.
Σου...
αρέσει;
Ναι.
Μου αρέσει. Είναι καλό παιδί.
Αρκεί αυτό, έτσι;
Με ρωτάς πώς ξέρω αν μου αρέσει κάποιος ερωτικά ή απλώς σαν φίλος;
Λέω ότι μπορεί να σου αρέσει πολύ ένας φίλος σου.
Έχεις μπερδέψει ποτέ τα συναισθήματά σου;
Μόνο ένας ηλίθιος θα τα μπέρδευε.
Μάλλον ναι.
Σκέψου αν θες να τη φιλήσεις ή να κοιμηθείς μαζί της.
Τι θα προτιμούσες;
Έτσι θα καταλάβεις.
Τι συμβαίνει; Ποια είναι;
Αν είναι φίλη σου...
Αποκλείεται.
Τι;
Είναι...
η Χεγιούνγκ;
Να πάρει. Αυτό περιπλέκει τα πράγματα.
Η Χεγιούνγκ
σου ζήτησε να βγείτε;
-Τι; -Είναι ο τύπος σου, έτσι;
Πιες μόνος σου.
Έλεος τώρα.
Αν δεν είναι η Χεγιούνγκ, ποια είναι;
Βασικά...
Εσύ είσαι.
Αμάν με τις βλακείες σου.
Θεέ μου.
Η Γιουντζό είναι, έτσι;
Είναι πολύ μαλακό. Λιώνει στο στόμα.
Υπερβάλλεις.
Πες ότι συμφωνείς. Είπα ότι είναι καλό.
Εντάξει.
Καλή όρεξη, κύριε Σέο.
Θα κεράσω εγώ
για να σ' ευχαριστήσω.
Παρεμπιπτόντως, μπορείς να μη με λες "κύριο Σέο";
Είναι πολύ επίσημο.
Να σε λέω "αγάπη μου", τότε;
Πλάκα κάνω.
Θα ήταν υπερβολή.
Τι λες για "γλυκέ μου";
Τι;
Δεν είμαστε ζευγάρι. Δεν μπορώ να σε πω έτσι.
Δεν είμαστε;
Είμαστε;
Από πότε;
Τότε, ας κάνουμε τη σημερινή ημέρα την πρώτη μας επίσημη μέρα ως ζευγάρι.
Ή μήπως είναι πολύ νωρίς;
Θέλεις κι άλλο χρόνο;
Εγώ δεν μπορώ να περιμένω άλλο.
Είμαι εγωίστρια, έτσι;
Αυτή είναι η απάντησή σου;
Δεν είναι πολύ πειστική.
Λες μετά από εδώ να πάω σπίτι να κλάψω;
Εντάξει, λοιπόν.
Από σήμερα είμαστε ζευγάρι.
Εμπορική συμφωνία κλείνουμε;
Μπορείς και ν' αρνηθείς.
Εντάξει.
Εγώ σε θέλω περισσότερο απ' ό,τι με θες εσύ, οπότε...
Σύμφωνοι.
-Αυτό. -Εντάξει.
ΑΜΕΡΙΚΑΝΙΚΟ ΚΙΝΕΖΙΚΟ ΦΑΓΗΤΟ ΤΟΥ ΔΡΟΜΟΥ
Σωστά;
Έχεις δίκιο.
-Σκέφτηκαν "Τι θα κάνουμε;" -Ναι.
Μια δημόσια συγγνώμη;
Ναι.
Πρέπει να υποκλιθείς και να ζητήσεις συγγνώμη.
Κάποιοι απολύονται για πολύ πιο απλά πράγματα.
Εμείς χρησιμοποιήσαμε τα σόσιαλ μίντια για να διαδώσουμε ψευδείς ειδήσεις.
Πρέπει η CEO να ζητήσει συγγνώμη.
Εντάξει.
Και κάτι ακόμα.
Πρέπει να μιλήσεις για το σκάνδαλο στην εταιρεία.
Είναι ανάγκη να βγάλουμε τ' άπλυτά μας στη φόρα;
Η συγγνώμη σου δεν πρέπει να είναι άδεια λόγια.
Πρέπει να δείξεις ότι ως CEO αναλαμβάνεις την ευθύνη.
Δεν θα έχουμε άλλα μυστικά.
Εντάξει, θα ζητήσουμε συγγνώμη.
Λόγω της ακρόασης δεν μπόρεσα να κάνω κάτι άλλο νωρίτερα.
Λυπάμαι γι' αυτό.
Ήξερα ότι διάλεξα το χρυσό τσεκούρι
κι όχι το σάπιο.
Λυπούμαστε
πάρα πολύ.
Θα κάνουμε ό,τι μπορούμε
για να μην ξανασυμβεί κάτι τέτοιο.
Η Σεγιόνγκ θα προσπαθήσει να εκπληρώσει το κοινωνικό της καθήκον.
Και πάλι, λυπούμαστε πολύ.
Είμαι η Λιμ Τζιχεόν, CEO της Σεγιόνγκ.
Πρώτα απ' όλα,
ζητώ συγγνώμη για την αναστάτωση που προκαλέσαμε σε τόσο κόσμο
μέσα από το πρόσφατο θέμα
με τη σκόνη πρωτεΐνης της εταιρείας μας.
Διεξήγαμε ενδελεχή εσωτερική έρευνα
για να βρούμε την αιτία και να πάρουμε τα αναγκαία μέτρα.
Κατά την έρευνα
αποκαλύφθηκαν
τα προβλήματα επικοινωνίας μέσα στην εταιρεία μας.
Λειτουργήσαμε με έναν ξεπερασμένο και λάθος τρόπο,
φανήκαμε απερίσκεπτοι
κι αυτό δεν πρέπει να ξανασυμβεί ποτέ.
Επίσης, δεν καταφέραμε να εγγυηθούμε
την ασφάλεια του προϊόντος,
πράγμα που είναι...
Πήγα να τη δω.
...απολύτως απαράδεκτο.
Αυτήν τη γυναίκα.
Για να μην ξανασυμβεί αυτό,
θα αλλάξουμε ριζικά τον τρόπο που επικοινωνούμε με το κοινό.
-Κάθισε. -Προς έκπληξη πολλών,
η CEO της Σεγιόνγκ απολογήθηκε δημόσια. Αρκεί αυτό
ώστε η εταιρεία να κερδίσει ξανά την εύνοια του κοινού;
Τι θέλεις να κάνεις;
Δεν έπρεπε να πάω να τη δω.
Τώρα που την είδα, παρά τον θυμό που νιώθω,
μου λείπει.
Νιώθω άσχημα και για σένα.
Γιατί νιώθεις άσχημα για μένα;
Επειδή είσαι ακόμα θυμωμένος μαζί της.
Μας παράτησε.
Και ξέρω ακριβώς πώς νιώθεις,
οπότε...
όταν νιώθω ότι αρχίζω να την επιθυμώ,
νιώθω άσχημα.
Δεν ήθελα να σου το κρύψω,
αλλά ένιωσα ότι σου λέω ψέματα και δεν το θέλω αυτό.
Γιουτζίν.
Να ξέρεις ότι εκτιμώ το ότι μου είπες ειλικρινά
πώς νιώθεις για τη μητέρα σου.
Αλλά δεν θέλω να νιώθεις άσχημα για μένα.
Το τι νιώθεις για εκείνη είναι δικό σου θέμα.
Θα το σεβαστώ.
Σ' ευχαριστώ.
Πάω μέσα.
Θα προσπαθήσω...
να βρω μια λύση.
Αν και δεν υπόσχομαι τίποτα.
Δεν περίμενα να με καλέσεις.
Τι θέλεις;
Έμαθες τα νέα για μένα;
Τι νέα;
Θα κατέβω για δήμαρχος.
Αλλά πρέπει να κερδίσω τις προκριματικές εκλογές.
Αυτό ήταν;
Θες να με βοηθήσεις;
Τι; Ζητάς τη βοήθειά μου;
Όχι, σου κάνω μια προσφορά.
Κάποιοι σε πρότειναν
και δεν μπορούσα να τους αγνοήσω.
Κατάλαβα.
Θα πρέπει να απορρίψω την προσφορά.
Δεν θέλω κάτι τέτοιο.
Εντάξει.
Ήθελα να δω πόσο καλή είσαι.
Τέλος πάντων, σου έδωσα άλλη μια ευκαιρία.
Κι εσύ την πέταξες.
Το περίμενα ότι θα το δεις έτσι.
Εντάξει. Μάλλον τελειώσαμε. Θα φύγω.
Ευχαριστώ για τον χρόνο σου.
Αυτό ήταν όλο;
Περίμενες κάτι άλλο;
Κάτι για τη Γιουτζίν;
Λυπάμαι. Δεν έχω κάτι άλλο να σου πω.
Έκανες λάθος.
Αν το ήξερα, δεν θα είχα έρθει.
ΑΝ ΕΟΥΝΣΕΟΚ
ΑΚΑΔΗΜΙΑ ΤΣΟΥΝΓΚΝΤΑΜ
ΣΕΓΙΟΝΓΚ
Άκουσες για τον κο Σονγκ;
Λένε ότι αυτός κουκούλωσε τη δωροδοκία του κου Τσο
για να πατσίσουν.
Έλα τώρα, τα παιδιά του είναι στην Αυστραλία.
Κάτι θα πήρε απ' τον κύριο Τσο. Σωστά;
-Μπορεί και όχι. -Με τρόμαξες.
Γιατί εμφανίζεσαι πάντα απ' το πουθενά;
Μπορεί να μην ήταν
ο κύριος Σονγκ.
Τρελάθηκες και παίρνεις το μέρος του;
Ακούστε.
Σκέφτηκα κάτι.
Κάνε κάτι...
για να σώσεις τον εαυτό σου.
Κανείς δεν θα σε βοηθήσει.
Πρέπει...
μόνη σου να προστατευτείς.
Ίσως το παίζει σκληρός για να προστατέψει τον εαυτό του.
Έχεις πυρετό;
-Τσουλτζούν. -Ναι.
Παραληρεί, έχει πυρετό.
Να καλέσουμε ασθενοφόρο.
Το ΕΚΑΒ εκεί;
Έχουμε εδώ κάποια που παραληρεί.
Μια στιγμή.
Βασικά, εγώ είμαι πιο ζεστός.
Καίγομαι από τα νεύρα μου.
Παρακαλούμε συμπληρώστε τη δημοσκόπησή μας!
Ευχαριστούμε.
Οι απαντήσεις μπορούν ν' αλλάξουν τη Σεγιόνγκ.
Αν έχετε ερωτήσεις, πείτε μου.
Γίνεται και διαδικτυακά.
ΣΥΜΠΛΗΡΩΣΤΕ ΤΗ ΔΗΜΟΣΚΟΠΗΣΗ!
1. ΣΥΣΤΗΜΑ ΑΞΙΟΛΟΓΗΣΗΣ
ΔΗΜΟΣΚΟΠΗΣΗ Α&Κ ΣΕΓΙΟΝΓΚ
ΠΟΣΟ ΜΕΤΡΑΝ ΟΙ ΣΤΟΧΟΙ;
2. ΕΤΑΙΡΙΚΗ ΚΟΥΛΤΟΥΡΑ
ΑΠΟΤΕΛΕΣΜΑΤΑ ΔΗΜΟΣΚΟΠΗΣΗΣ
ΕΙΣΤΕ ΙΚΑΝΟΠΟΙΗΜΕΝΟΙ;
ΠΟΣΟ ΜΕΤΡΑΝ ΟΙ ΣΤΟΧΟΙ;
ΥΠΑΡΧΕΙ ΚΑΛΗ ΕΠΙΚΟΙΝΩΝΙΑ;
ΠΟΛΥ ΚΑΛΗ, ΚΑΛΗ...
Ορίστε.
Σεουνγκχί, σε παρακαλώ...
Κατά τη γνώμη μου...
Αυτό είναι...
Ακολουθεί
η δίκαιη αξιολόγηση βάσει επίτευξης στόχων.
Ζητήσαμε να απαντήσουν σε μια κλίμακα από το ένα ως το δέκα.
Αυτή είναι η λίστα με πολιτικές που θέλουν να υλοποιηθούν.
Πάει καλύτερα απ' ό,τι περίμενα.
Μπράβο σε όλους.
-Δείπνο για την ομάδα! -Δείπνο για την ομάδα!
-Εντάξει, πάμε.
Κύριε Ρίου.
Είσαι μεγάλος κόπανος που κάθεσαι.
Αφήνεις τη Γιουντζό να τα κάνει όλα.
Έλα τώρα. Η κοπελιά είναι πολύ καλύτερη από εμένα.
"Η κοπελιά";
Τι συμβαίνει; Μήπως τα έχετε;
Είναι ωραία να είσαι μόνος. Μπορείς να φλερτάρεις συνέχεια.
Παιδιά, έχω αγόρι.
Πρέπει να σας το πω.
Εγώ κι ο Τζεμίν πήγαμε στο ίδιο δημοτικό και στο ίδιο γυμνάσιο.
Εντάξει. Θα το ξαναπώ.
Η κοπελιά είναι πολύ καλύτερη από εμένα, εντάξει;
Γιατί δεν είπατε τίποτα;
Με ξεγελάσατε.
Έλεος πια. Μας κοροϊδεύατε λες και δεν έτρεχε τίποτα.
Βοήθησέ μας, λοιπόν, κι εσύ. Η κυρία Γκου θα έρθει σε λίγο.
Εντάξει. Αναλαμβάνω.
Ο κύριος Κιμ και ο κύριος Τζιν παραιτήθηκαν.
Χωρίς καν να ολοκληρωθεί η έρευνα.
Κι ο κύριος Σονγκ;
Νομίζω ότι τον ερευνούν κι αυτόν, αλλά δεν ξέρω τι θα γίνει.
Είμαι πολύ περίεργη.
Τι ρόλο λέτε να έπαιξε;
Παραιτήθηκε κι ο κύριος Τσο;
Κι όχι μόνο αυτός.
Όσοι πήγαν να συγκαλύψουν τις παρενέργειες
και να παραποιήσουν τα δεδομένα,
απολύονται ένας ένας.
Σωστά.
Θα κόψουν και τους μισθούς όσων εμπλέκονταν από το Τμήμα PR.
Κάναμε λάθος. Θα το δεχτώ.
Ήρθε η κυρία Γκου!
-Κυρία Γκου! -Κυρία Γκου!
-Κα Γκου! -Καλώς ήρθατε!
-Ωραίο το φαγητό. -Καλώς ήρθατε.
Αφού γιορτάζουμε, έφερα σαμπάνια.
Φέρατε πολλά μπουκάλια.
-Πόσα είναι; -Πόσα φέρατε;
Ευχαριστούμε.
Ευχαριστούμε πολύ.
Ευχαριστούμε.
-Ευχαριστώ. -Ευχαριστώ.
-Μπράβο. -Ευχαριστώ.
Ευχαριστώ.
-Στην υγειά μας! -Υγεία!
Μπράβο σε όλους!
-Μπράβο. -Μπράβο, παιδιά.
-Μπράβο.
-Είναι καλή. -Ωραία, έτσι;
Καλή είναι.
Με συγχωρείτε, κυρία Γκου.
Ελπίζω να μη σας πειράζει,
αλλά είναι κάτι που θέλω να σας πω.
Τι είναι;
Θέλω
να γίνω σαν εσάς,
αν προλαβαίνω ακόμα.
Αυτό δεν γίνεται.
Σωστά.
Έχετε δίκιο. Πώς θα μπορούσα;
Πρέπει να γίνεις καλύτερη.
Να γίνεις καλύτερη από εμένα.
Τέλεια μέρα σήμερα.
Ξέρετε, ήμουν μεγάλη θαυμάστριά σας και...
Αν δεν σας πειράζει, θα μου δώσετε ένα αυτόγραφό σας;
-Αυτόγραφο; -Ναι.
Έλα τώρα, πλάκα κάνεις, έτσι;
Όχι. Μιλάω σοβαρά.
Θεέ μου.
Πού τη βρήκες αυτήν τη φωτογραφία;
Θεέ μου.
"Στην αγαπημένη μου Γιουντζό."
Ευχαριστώ.
Θεέ μου.
ΣΥΝΟΨΗ ΑΝΑΔΙΑΡΘΡΩΣΗΣ
ΔΙΕΥΘΥΝΣΗ ΕΠΙΚΟΙΝΩΝΙΑΣ
Λες να το εγκρίνει αυτό ο αντιπρόεδρος;
Δεν θα είχε λόγο να αντιταχθεί.
Μπορεί να έχεις δίκιο.
Κι ο Τζέονγκ Σουχουάν;
Θεέ μου.
Είναι μεγάλες οι αλλαγές...
Η θέση του επικεφαλής Πωλήσεων θα σας πήγαινε καλύτερα
από τη θέση του επικεφαλής Στρατηγικής. Τι λέτε κι εσείς;
ΣΥΝΟΨΗ ΑΝΑΔΙΑΡΘΡΩΣΗΣ
ΟΜΑΔΑ PR 1 ΟΜΑΔΑΡΧΗΣ ΤΣΟΪ ΓΙΟΥΝΓΚΧΟ
Ποιος το έβαλε αυτό εδώ;
ΑΙΤΗΣΗ ΕΘΕΛΟΝΤΙΚΗΣ ΣΥΝΤΑΞΙΟΔΟΤΗΣΗΣ
ΖΗΤΩ ΝΑ ΣΥΝΤΑΞΙΟΔΟΤΗΘΩ ΓΙΑ ΕΤΑΙΡΙΚΟΥΣ ΛΟΓΟΥΣ
ΑΝΑΔΙΑΡΘΡΩΣΗ 2023
ΔΙΕΥΘΥΝΣΗ ΕΠΙΚΟΙΝΩΝΙΑΣ ΓΚΟΥ ΓΙΤΖΟΥΝΓΚ
ΔΙΕΥΘΥΝΣΗ ΕΠΙΧΕΙΡΗΣΕΩΝ ΤΖΟΥΝΓΚ ΓΚΟΥΓΙΟΥΝΓΚ
Έπρεπε να μ' ευχαριστούν που τους έσωσα.
Ειδικά αυτός ο τύπος. Μου χρωστάει πολλά.
Τι σημαίνει αυτό; Εξήγησέ μου.
Έχουμε Διεύθυνση Επικοινωνίας τώρα
η οποία έχει το Τμήμα Επικοινωνίας και το Τμήμα Στρατηγικής.
Η κυρία Γκου είναι επικεφαλής.
Έβαλαν το PR και το Μάρκετινγκ μαζί.
Θα έρθουν και κάποιοι από το HR και το Στρατηγικής.
ΜΕΤΑΘΕΣΕΙΣ ΠΡΟΣΩΠΙΚΟΥ 2023
ΜΕΤΑΘΕΣΕΙΣ ΠΡΟΣΩΠΙΚΟΥ
Είμαι στην Ομάδα Επικοινωνίας 1.
Κι εγώ.
ΡΙΟΥ ΤΖΕΜΙΝ ΠΑΡΚ ΓΙΟΥΝΤΖΟ
ΚΙΜ ΧΟΥΓΚΙΛ ΛΙ ΣΕΟΥΝΓΚΧΙ
ΟΜΑΔΑ ΕΠΙΚΟΙΝΩΝΙΑΣ 3 ΒΟΗΘΟΣ ΜΑΝΑΤΖΕΡ
Η κυρία Τζι είναι επικεφαλής της Ομάδας 1.
Στην Ομάδα 2 είναι κάποιος από το Μάρκετινγκ και στην 3
θα είναι κάποιος από έξω. Δεν το ξέρω το όνομα.
Κύριε Μενγκ. Είσαι κι εσύ στην Ομάδα 1.
Είμαστε στην ίδια ομάδα.
Έλα τώρα.
Κύριε Ρίου, έγινες μάνατζερ.
Συγχαρητήρια.
Έχει δίκιο! Συγχαρητήρια.
Σεουνγκχί, πήρες κι εσύ προαγωγή.
Ναι!
ΜΕΤΑΘΕΣΕΙΣ ΠΡΟΣΩΠΙΚΟΥ 2023 (ΣΤΕΛΕΧΗ)
Ο κύριος Σονγκ...
ΣΟΝΓΚ ΣΟΥΝΤΕ, ΔΙΕΥΘΥΝΤΗΣ
Προάχθηκε σε junior διευθυντή
και διευθυντή του Επικοινωνίας.
Συγχαρητήρια, Σουντέ.
Διευθυντή Σονγκ.
-Συγχαρητήρια. -Ευχαριστώ.
Συγχαρητήρια!
-Συγχαρητήρια, κε Σονγκ. -Συγχαρητήρια.
Ευχαριστώ πολύ.
-Θα σας είμαι αιώνια πιστή. -Ναι.
Συγχαρητήρια για την προαγωγή. Έγινες μάνατζερ.
Έλα τώρα, δεν έγινε και τίποτα.
-Πώς να σας λέω τώρα; -Με συγχωρείς.
-Όπως θέλετε. -Εμπρός;
Μήπως "διευθυντή";
Θεέ μου!
Συγχαρητήρια.
-Δεν χρειαζόταν να έρθετε. -Ανυπομονώ να συνεργαστούμε.
Εντάξει. Ευχαριστώ.
-Ναι. -Συγχαρητήρια.
Τζιχιό, ήρθες κι εσύ;
Συγχαρητήρια!
Ευχαριστώ.
-Ανυπομονώ να δουλέψουμε. -Ναι.
Μια φορά αρκεί, εντάξει;
Θεέ μου.
Είναι τρελό.
Πάμε να φάμε έξω απόψε; Πάμε κάπου καλά.
-Ναι, καλή ιδέα. -Να διαλέξουμε εστιατόριο.
Υποτιτλισμός: Αλέξης Γραμμένος